מועדון חצות

מועדון חצות (באנגלית: The Midnight Club) היא סדרת טלוויזיה אמריקאית מסוגת מותחן-אימה, שנוצרה על ידי מייק פלנגאן וליה פונג עבור נטפליקס, ומהווה עיבוד לרומן האימה למתבגרים של הסופר כריסטופר פייק, "מועדון חצות" (1994), אם כי עלילתה משלבת גם קווי עלילה מרומנים אחרים של פייק.

הסדרה עלתה לשירות "נטפליקס" ב-7 באוקטובר 2022.

תקציר העלילה
קבוצה של שבעה צעירים החולים באופן סופני ומתגוררים בהוספיס "רוטרדם" המנוהל על ידי רופאה אניגמטית, נפגשים בחצות כל לילה במטרה לספר זה לזה סיפורים מפחידים. לילה אחד, הקבוצה מחליטה לכרות ברית לפיה הראשון שנכנע למחלתם ומת, ישוב וייצור איתם קשר לאחר המוות. לאחר שאחד מהם אכן מת, שאר חברי הקבוצה מתחילים לחוות על בשרם התרחשויות מוזרות.

צוות השחקנים והדמויות

דמויות ראשיות
 אימאן בנסון – אילונקה
 איגבי ריגני – קווין
 רות קוד – אניה
 איה פורוקאווה – נאטסוקי
 אנארה סימונה – סנדרה
 כריס סאמפטר – ספנסר
 אדיה – שרי
 סאוריאן סאפקוטה – אמש
 מאט ביידל
 סמנתה סלויאן – שאסטה
 זאק גילפורד – מארק
 הת'ר לנגנקאמפ – ד"ר ג'ורג'ינה סטנטון, מנהלת ההוספיס האניגמטית.

דמויות משניות
 לארסן תומפסון
 ויליאם בי דייוויס
 קריסטל באלינט
 פטרישיה דרייק
 רהול קולי

הפקה

פיתוח
במאי 2020, החלו לצוץ שמועות על פיתוח עיבוד טלוויזיוני עבור רומן האימה למתבגרים של הסופר כריסטופר פייק, "מועדון חצות" (1994), אך השמועות לא אושרו עד לפברואר 2021.

ליהוק
בפברואר 2021, פלנגאן אישר את צוות השחקנים באמצעות סדרת ציוצים בטוויטר: אדיה, איגבי ריגני, רות קוד, איה פורוקאווה, אנארה שפרד, ויליאם כריס סאמפטר, סאוריאן סאפקוטה בתפקידים ראשיים, לצדה של הת'ר לנגנקאמפ שעתידה לגלם את הרופאה שמנהלת את ההוספיס בו מאושפזים קבוצת החברים החולים. בנוסף, אושר שזאק גילפורד, מאט ביידל וסמנתה סלויאן יופיעו בתפקידים משניים.

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
סדרות אימה אמריקאיות
סדרות מתח אמריקאיות
סדרות טלוויזיה המבוססות על ספרים
נטפליקס: תוכניות וסדרות
סדרות דרמת אימה